Yevropa Etnik Dinlar Kongressi
Yevropa Etnik Dinlar Kongressi (ECER) — 2010-yilgacha Butunjahon etnik dinlar kongressi (WCER) nomi bilan tanilgan, 1998-yil 21-23-iyun kunlari Vilnyusda (Litva)) boʻlib oʻtgan birinchi kongressda taʼsis etilgan tashkilot. ECERning asosiy maqsadi etnik dinlarni saqlash, politeistik dinlarning anʼanalarini mustahkamlash, Yevropa va butun dunyoda diniy bagʻrikenglikni targʻib qilishdan iborat. ECER milliy politeistik tashkilotlarga alohida mamlakatlarning rasmiy organlari tomonidan roʻyxatga olish va tan olinishda qoʻyiladigan turli byurokratik toʻsiqlarni yengib oʻtishga yordam beradi. Tashkilot, shuningdek, neomajusiylik dinlari va hinduizm oʻrtasidagi hamkorlikni qoʻllab-quvvatlaydi.